- senest i dag. Returner skema med informationer og ønsker SENEST onsdag den 29. maj.
Velkommen til DT sæson 2019-2020
Invitationer og tilmeldingsblanketter til ungdoms DT 2019-2020 samt kvindernes 1. division 2019-2020 (vedhæftet).
Tilmeldingsfrist - NU - senest mandag den 20. maj.
VIGTIGT! Det generelle informationsskema vedr. kommende sæsons DT (vedhæftet), skal udfyldes - et for hvert hold med alle oplysninger vedr. holdet og sendes retur til undertegnede senest onsdag den 29. maj.
Det gælder både nuværende DT-klubber og de klubber, der tilmelder et hold i håbet om at få tildelt en plads i DT. Husk også at sende oplysninger på DT-kontaktperson for hver enkelt hold.
Da Danmarksturneringen også i kommende sæson spilles i samlinger i alle andre rækker end herrernes Elitedivision, er det meget vigtigt, at klubberne melder tilbage, hvornår de eventuelt ønsker at afholde en eller flere samlinger samt, hvor mange borde der kan spilles på i hallen efter godkendte mål.
Jo flere oplysninger vi får, jo større chance er der for at få lagt en god turneringsplan.
Hvis vi ikke modtager skemaet, vil der ikke blive taget specielle hensyn, når turneringen fastlægges i starten af juni. Vi vil gøre vores bedste for at tage hensyn til klubbernes ønsker, men der kan blive lagt enkeltkampe på hverdage for at få kabalen til at gå op. Meld derfor tilbage, hvornår det eventuelt ville passe bedst at spille hverdagskampe hos jer.
Som udgangspunkt vil kampene i herrernes 1. division (til at starte med), 2. division og 3. division blive lagt på lørdage med to kampe for hvert hold. (se datoer i vedhæftede 'DT runder 2019-2020').
Inden DT-start 2019-2020 vil der komme et nyhedsindlæg på hjemmesiden med de sidste rettelser i Turneringsreglementet for sæson 2019-2020 (vedhæftet).
Med håbet om en forrygende sæson 2019-2020 og meget mere info når vi kommer tættere på.